****

**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**JEDINSTVENI UPRAVNI ODJEL**

Trg Martina Posedarskog 1

23242 Posedarje

KLASA: 350-02/21-01/01

URBROJ: 2198/07-1/3-20-18

Posedarje, 17. lipnja 2021. godine

Na temelju čl. 96. Zakona o prostornom uređenju („Narodne novine“, broj: 153/13, 65/17, 114/18, 39/19 i 98/19) i čl. 11. Odluke o izradi V. izmjena i dopuna Prostornog plana uređenja Općine Posedarje, Jedinstveni upravni odjel Općine Posedarje objavljuje:

**JAVNU RASPRAVU**

**o prijedlogu V. izmjena i dopuna Prostornog plana uređenja Općine Posedarje**

1. Objavljuje se javna rasprava o prijedlogu V. izmjena i dopuna Prostornog plana uređenja Općine Posedarje (u daljnjem tekstu: Plan), koja će se održat u razdoblju od 18.06.2021 do 18.07. 2021. godine, organiziranjem javnog uvida i javnog izlaganja.
2. Javni uvid u prijedlog Plana bit će svakog radnog dana u vremenu od 09,00 do 14,00 sati u prostorijama Općine Posedarje. Na javnom uvidu bit će izloženi tekstualni i grafički dio prijedloga te sažetak za javnost.
3. Javno izlaganje održat će se u četvrtak, 01. srpnja 2021. godine u 11,00 sati u Općini Posedarje, Trg Martina Posedarskog 1, 23242 Posedarje.
4. Pozivaju se sve fizičke i pravne osobe da daju svoje primjedbe , prijedloge , mišljenja i očitovanja o prijedlogu Plana.
5. Primjedbe, prijedlozi , mišljenja i očitovanja mogu se davat za cijelo vrijeme trajanja javne rasprave postavljanjem pitanja na koja usmeno odgovaraju osobe koje vode javno izlaganje, davanjem prijedloga i primjedbi u zapisnik za vrijeme javnog izlaganja, upućivanjem nositelju izrade pisanih prijedloga i primjedbi neposredno u pisarnicu ili poštom. Primjedbe, prijedlozi , mišljenja i očitovanja:

- koji ne budu dostavljeni u roku,

- nisu čitko napisani, potpisani imenom i prezimenom fizičke odnosno nazivom pravne osobe s adresom podnositelja

- ili nisu u vezi s razlogom definiranim čl. 4. Odluke o izradi izmjena i dopuna („Službeni glasnik“ 5/21)

 neće se uzeti u razmatranje u pripremi Izvješća o javnoj raspravi.

PROČELNICA JUO-a

ANA KAJTAZI, dipl. iur.